ka ka ka ka ka ka ka ka ka ka ka ka en es es ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka xmf ka fi ka es ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka en ka en ka zh ka en en en en fa en en en ka ka ka ka es en en es es en en en ka
კვირის ასტროლოგიური პროგნოზი ზოდიაქოს ნიშნებისთვის, 3-9 ოქტომბერი
აშშ-ში ავიაბილეთების ფასები ისტორიულ მაქსიმუმზეა
„ნუ გექნებათ მოკლევადიანი ილუზიები… დაივიწყეთ სიტყვები, მე ამას ვერ ვიზამ და მე ამას არ ვიზამ და… ყველაფერი გამოგივათ!“ – „სტაჟიანი“ ემიგრანტის შეძახილი ახალბედებს
„ფეთქებადი“ ექსპერიმენტი – ესპანეთში, სამეცნიერო ფესტივალზე აფეთქების შედეგად 18 ადამიანი დაშავდა, მათ შორის, 10 ბავშვი (ვიდეო)
ბათუმი უკვე მეორედ გახდა ტურისტული „ოსკარის“ მფლობელი
აშშ-ში ძალაში შევიდა ე. წ. ლენდ-ლიზის კანონი უკრაინის დასახმარებლად
საბერძნეთი: პირეოსში მეტრო იხსნება – როგორ გამოიყურება სადგურები
„ნაპოლის“ ფანების რეაქცია ხვიჩა კვარაცხელიას გოლზე დღეს „ტორინოსთან“ მატჩში (ვიდეო)
მომავალი წლიდან პენსიები გაიზრდება
„ღმერთმა ევა შექმნა არა ადამის ნეკნისგან, არამედ…“ – რა მოხდა სინამდვილეში ედემის ბაღში, ებრაელი მეცნიერის აზრით
საპროტესტო აქცია მილანში „სანატორიასთან“ დაკავშირებით – NON POSSIAMO ASPETTARE! (ფოტო/ვიდეო)
„მთავრობამ ფული გადაგვახდევინა და გვეუბნება „ასპეტარე, ასპეტარე“ - ჩვენ კი აღარ შეგვიძლია ლოდინი!“
4,683 1 minute read
მილანი, საპროტესტო აქცია პიაცა სან ბაბილაზე. 30 იანვარი 2021; ციცი ხაბელაშვილი / nostal.ge
29 იანვარს მილანში, პიაცა სან ბაბილაზე საპროტესტო აქცია გაიმართა ე. წ. სანატორიას პროცესის შეფერხებასთან დაკავშირებით. აქციის სლოგანი იყო: Non possiamo aspettare – აღარ შეგვიძლია ლოდინი!
საღამოხანს სან ბაბილას მოედანზე (Piazza San Babila) რამდენიმე ათეული იმიგრანტი შეიკრიბა, რომლებიც ე. წ. „სანატორიას“ პასუხს ელოდებიან, ძირითადად, პერუელები; აქციას ესწრებოდა ერთი ჰოლანდიელი ახალგაზრდა ქალი – მინკე ჰაჯერი (Minke Hajer) მილანის უნივერსიტეტიდან – Università degli studi di Milano – რომელსაც, როგორც ევროკავშირის მოქალაქეს, იტალიაში ცხოვრების და მუშაობის უფლება აქვს, თუმცა სან ბაბილაზე მოვიდა იმიტომ, რომ, როგორც თავად მითხრა, მიგრაციის თემაზე და იმიგრანტების პრობლემებზე მუშაობს.
საპროტესტო აქციაზე ემოციური მიმართვით გამოვიდა ერთ-ერთი მომიტინგე – ახალგაზრდა პერუელი ქალი, რომელმაც განაცხადა, რომ 26 ათასი იმიგრანტი ელოდება „სანატორიას“ პასუხს, ხოლო კვირაში მხოლოდ 16 კაცს აკმაყოფილებენ. მისი თქმით, რომ გავიანგარიშოთ, ამ ტემპით 25 წელია საჭირო, რომ მთავრობამ ყველა განაცხადი დააკმაყოფილოს.
„მთავრობამ გადაგვახდევინა ამდენი ფული და გვეუბნება: ასპეტარე, ასპეტარე (მოიცადეთ, მოიცადეთ –  იტ.), მაგრამ აღარ შეგვიძლია ლოდინი!“ – განაცხადა მან. „Non possiamo aspettare!“ – ეს შეძახილი ისმოდა აქციაზე.
საპროტესტო აქცია, რომელიც მშვიდობიანი და ძალიან პოზიტიური იყო, ბოლოს მუსიკალური ნომრით დასრულდა. ერთადერთი, რაც ხმაურს იწვევდა, იყო ბოთლებში ჩაყრილი ქვიშა: შეძახილისას „ნონ პოსიამო ასპეტარე“ ამ ბოთლებს აჩხარუნებდნენ. მიტინგზე მყოფ ხალხს შიგადაშიგ რძიან კანფეტებს სთავაზობდნენ.
აქციას ჩემ გარდა კიდევ ერთი ასაკოვანი ჟურნალისტი ქალი აშუქებდა.
როგორც ცნობილია, ე. წ. სანატორია (არალეგალური მუშახელის დამსაქმებელთა ამნისტია სოფლის მეურნეობის სფეროში, ოჯახის დამხმარედ და მომვლელებად მომუშავე არალეგალ იმიგრანტთა რეგულარიზაციის მიზნით) იტალიის მთავრობამ გასული წლის მაისში გამოაცხადა. განაცხადების მიღების პროცესი პირველი ივნისიდან დაიწყო და 15 აგვისტომდე გაგრძელდა, თუმცა შემდგომ პროცესი შეფერხდა და ათასობით იმიგრანტი, მათ შორის, ჩვენი თანამემამულეებიც, ამაოდ ელოდება პასუხს. ყველაზე ცუდი გაურკვევლობაა, რადგან ამ თემაზე არავინ აკეთებს ოფიციალურ კომენტარს, როგორ გაგრძელდება და როდის უნდა დასრულდეს ეს პროცესი.
ავტორის ფოტოები და ვიდეო
პ. ს. შემდეგი საპროტესტო აქცია ამავე საკითხთან დაკავშირებით 26 თებერვალს გაიმართება ისევ სან ბაბილას მოედანზე. ამის შესახებ ფეისბუქგვერდ  Nonpossiamopiuaspettare-ზე წერია. სწორედ ამ წყარომ დააანონსა გუშინდელი საპროტესტო აქციაც.
პირველი შეხვედრა “fridays for immigrants” სან ბაბილას მოედანზე. შესანიშნავი მოედანი, სადაც შეგვიძლია პროტესტის გამოხატვა, ახალი ინფორმაციის მიღება, მუსიკის და სიმღერის მოსმენა. გვსურს საუბარი სანატორიას შესახებ დაუყოვნებლივ! გვსურს ყველა საბუთის განახლება დაუყოვნებლივ! გვსურს ოჯახის წევრებისთვის ავტომატურად საბუთის გაკეთება (ricongiungimenti) დაუყოვნებლივ! გვსურს იტალიის მოქალაქეობა დაუყოვნებლივ! არ გავჩერდებით, შემდეგი შეხვედრა იქნება პარასკევს, 26 თებერვალს.
სანატორია საპროტესტო აქცია მილანში
შემოსავლის წყაროს გაჩენის მიზნით, დაბრუნებულ მიგრანტებს გრანტები გადაეცათ
შვილის 18-წლიანი გლოვის შემდეგ დედამ იგი ქუთაისში ცოცხალი იპოვა – დაუჯერებელი ისტორია
„ჯორჯააა! ხელები შორს ჩვენი სხეულებისგან!“ – იტალიის ქალაქებში აბორტის ხელმისაწვდომობის შეზღუდვა გააპროტესტეს (ვიდეო)
იტალიის საელჩო რუსეთში მცხოვრებ თანამოქალაქეებს მოუწოდებს, რაც შეიძლება მალე დატოვონ ქვეყანა
იტალიის გაზის საცავები უკვე 90%-ით შეივსო
იტალია: 30 სექტემბრიდან პირბადე საჭირო აღარ არის თითქმის არსად, მათ შორის, არც ტრანსპორტში
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
© NOSTAL.GE 2022, ყველა უფლება დაცულია  |  დამზადებულია NANOSTUDIO-ს მიერ
Facebook Twitter WhatsApp Telegram Viber